laion/Wikipedia-Exotic huggingface dataset:
ফেব্রুয়ারি ২০২১

ফেব্রুয়ারি ২০২১-এ বিশ্বব্যাপী সংঘটিত ঘটনার সংক্ষিপ্ত-সার। মায়ানমার সেনাবাহিনী কর্তৃক মায়ানমারের ক্ষমতাসীন দলের প্রধান অং সান সুচি, রাষ্ট্রপতি উইন মিন্ট এবং ক্ষমতাসীন দলের অন্যান্য নেতাদের গ্রেফতার করে দেশটিতে এক বছরের জন্য জরুরী অবস্থা জারির মাধ্যমে সশস্ত্র বাহিনীর প্রধান মিন অং হ্লাইংয়ের ক্ষমতা দখল। "মিয়ানমারের সেনাবাহিনীর ক্ষমতা গ্রহণ, প্রেসিডেন্ট এবং সু চি গ্রেফতার"। বিবিসি নিউজ অনলাইন সংস্করণ (বাংলা)। ১ ফেব্রুয়ারি ২০২১। সংগ্রহের তারিখ ২৬ ফেব্রুয়ারি ২০২১।
লিভিউ বই ফোরাম

লিভিউ বই ফোরাম (প্রাত্তন লিভিউ পাবলিশার্স ফোরাম) বইমেলা এবং আন্তর্জাতিক সাহিত্য উত্‍সব নিয়ে গঠিত। এটি ১৯৯৪ সাল থেকে প্রতি সেপ্টেম্বর মাসে লিভিউ শহরে অনুষ্ঠিত হয়। এনজিও “পাবলিশার্স’ ফোরাম ”এর সংগঠক। এটি ইউক্রেনের বৃহত্তম বই মেলা এবং পূর্ব ইউরোপের এই ধরনের বৃহত্তম ইভেন্টগুলির একটি।[তথ্যসূত্র প্রয়োজন] একে লিভিউের সর্বাধিক জনপ্রিয় ইভেন্টও বলা হয়ে থাকে। প্রধান প্রদর্শনীগুলি পটোকি প্রাসাদের নিকটে শিল্প প্রাসাদে অবস্থিত। ফোরামের কর্মসূচির মধ্যে রয়েছে সাহিত্য অনুষ্ঠান এবং প্রতিযোগিতা, প্রকাশনা সংস্থা ও লেখকদের উপস্থাপনা, লেখকদের সাথে বৈঠক, সাহিত্য পাঠ, অটোগ্রাফ অধিবেশন, আলোচনা, গোল টেবিল বৈঠক এবং অনুষ্ঠান। এটি ওয়ারশ, মস্কো, ফ্রাঙ্কফুর্ট, লাইপ্‌ৎসিশ, পিসা এবং ভিলনিয়াসের আন্তর্জাতিক বইমেলাগুলিতে সম্মিলিত প্রদর্শনীতে অংশ নিয়েছে। লিভিউ বই ফোরাম (ইউক্রেনীয়: Львівський книжковий форум) হল ইউক্রেনের বৃহত্তম বইমেলা। লিভিউ বইয়ের ফোরামের মূলমন্ত্র: Amor librorum nos unit. সেপ্টেম্বর ২০১০ এর ১৭তম লভিভ বইয়ের ফোরামে ৬০,০০০ এরও বেশি দর্শক ছিল। ৯০০টি প্রকাশনা ঘর এবং ৩০০জনেরও বেশি লেখক তাদের গ্রন্থ লিভিউ প্যালেস অফ কালচারে, কেন্দ্রের ইয়ার্ড এবং শহরতলিতে উপস্থাপন করেছেন। ১৯৯৪ – সালের সেপ্টেম্বরে ওলেকসন্দ্র কোভাল দ্বারা ফোরামটি প্রতিষ্ঠিত হয়েছিল। প্রথম ফোরামটিতে একটি বইমেলা এবং ২৫টি পেশাদার এবং সাহিত্য অনুষ্ঠানের একটি সিরিজ ছিল। "Daryna Shevchenko: War and peace meet at book presentation of a Polish writer in Lviv"। KyivPost। সংগ্রহের তারিখ ২০১৬-০৪-২৫।  Ukraine's literary ambitions: The rather political Lviv Book Forum, The Economist, https://www.economist.com/blogs/easternapproaches/2012/09/ukraines-literary-ambitions [১] [২] Official web page of the Lviv Book Forum (Офіційна сторінка Форуму видавців)
প্রিয়ংবদা মোহান্তি হেজমাদি

প্রিয়ংবদা মোহান্তি হেজমাদি একজন ভারতীয় শাস্ত্রীয় ওড়িশি নৃত্যশিল্পী, শিল্পকলা লেখিকা, জীববিজ্ঞানী এবং সম্বলপুর বিশ্ববিদ্যালয় প্রাক্তন উপাচার্য তিনি ১৯৩৫ সালের ১৮ নভেম্বর তারিখে ভারতের ওড়িশা রাজ্যের কটক জেলায় জন্মগ্রহণ করেছিলেন। তিনি স্নাতকোত্তর ডিগ্রি অর্জনের পরবর্তীকালে প্রাণিবিদ্যায় ডক্টরাল ডিগ্রি অর্জন করেছেন। তিনি বন বিহারী মাইতির অধীনে অল্প বয়স থেকেই ওড়িশি নৃত্য শিখেছিলেন। ১৯৫৪ সালে নয়াদিল্লিতে আন্তঃবিশ্ববিদ্যালয় যুব উৎসবে পরিবেশন করা তাঁর ওড়িশি নৃত্যাভিনয়টি, হাঙ্গেরির খ্যাতিমান শিল্প সমালোচক চার্লস ফ্যাব্রির প্রতিবেদনের মাধ্যমে আন্তর্জাতিক দৃষ্টি আকর্ষণ করতে সহায়তা করেছিল বলে জানা গেছে। প্রসঙ্গত চার্লস ফ্যাব্রি সেই অনুষ্ঠানে সশরীরে উপস্থিত ছিলেন। প্রিয়ংবদা ভারতীয় বিজ্ঞান একাডেমির একজন ফেলো। ২০১৩ সালে তিনি ওড়িশি নৃত্য সম্মান পুরস্কার পেয়েছেন। বিজ্ঞান ও প্রযুক্তির ক্ষেত্রে অবদানের জন্য ভারত সরকার ১৯৯৯ সালে তাঁকে ভারতের চতুর্থ সর্বোচ্চ বেসামরিক পদ্মশ্রী পুরস্কার প্রদান করেছে। তিনি বেশ কিছু নিবন্ধ এবং 'ওড়িশি: একটি ভারতীয় ধ্রুপদী নৃত্যকলা' (ওড়িশি:অ্যান ইন্ডিয়ান ক্লাসিকাল ডান্স ফর্ম) বইটি লিখেছেন । বইটিতে তিনি ওড়িশি নৃত্যকলার ইতিহাস এবং বিবর্তন বিশদভাবে বর্ণনা করেছেন। "Mukteswar Dance Festival Concludes"। Odisha360। ২০১৫। অক্টোবর ৬, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ২৫, ২০১৫।  "Heroine by chance"। The Hindu। ৫ নভেম্বর ২০০৪। সংগ্রহের তারিখ অক্টোবর ২৫, ২০১৫।  "IAS Fellow"। Indian Academy of Sciences। ২০১৫। সংগ্রহের তারিখ অক্টোবর ২৫, ২০১৫।  Priyambada Mohanty Hejmadi (এপ্রিল ২০১০)। "Rushdie does an Odissi"।  "Odissi danseuse Padmashree Priyambada Mohanty Hejmadi conferred with Odissi Nrutya Sanman-2013"। Orissa Diary। ৭ জানুয়ারি ২০১৩। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ অক্টোবর ২৫, ২০১৫।  "Padma Awards" (পিডিএফ)। Ministry of Home Affairs, Government of India। ২০১৫। নভেম্বর ১৫, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫।  Priyambada Mohanty Hejmadi, Ahalya Hejmadi Patnaik (২০০৭)। Odissi: An Indian Classical Dance Form। Aryan Books International। পৃষ্ঠা 152। আইএসবিএন 978-8173053245।  Priyambada Mohanty Hejmadi, Ahalya Hejmadi Patnaik (২০০৭)। Odissi: An Indian Classical Dance Form। Aryan Books International। পৃষ্ঠা 152। আইএসবিএন 978-8173053245।
ব্যারিংটন ব্রাউন

ব্যারিংটন সেন্ট অবাইন ব্রাউন (ইংরেজি: Barrington Browne; জন্ম: ১৬ সেপ্টেম্বর, ১৯৬৭) নিউ আমস্টারডাম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্যারিংটন ব্রাউন। ১৯৮৭-৮৮ মৌসুম থেকে ১৯৯৬-৯৭ মৌসুম পর্যন্ত ব্যারিংটন ব্রাউনের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ব্যারিংটন ব্রাউন। ২০ অক্টোবর, ১৯৯৪ তারিখে মুম্বইয়ে স্বাগতিক ভারত দলের বিপক্ষে একদিনের আন্তর্জাতিকে অভিষেক ঘটে তার। ১১ নভেম্বর, ১৯৯৪ তারিখে জয়পুরে একই দলের বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত ওডিআইয়ের সবকটিই ভারতে বিপক্ষে খেলেন। তাকে কোন টেস্টে অংশগ্রহণ করার সুযোগ দেয়া হয়নি। "Players / West Indies / ODI caps"। Cricinfo। সংগ্রহের তারিখ ২৫ ফেব্রুয়ারি ২০২১।  "West Indies ODI Batting Averages"। Cricinfo। সংগ্রহের তারিখ ২৫ ফেব্রুয়ারি ২০২১।  "West Indies ODI Bowling Averages"। Cricinfo। সংগ্রহের তারিখ ২৫ ফেব্রুয়ারি ২০২১।  ইয়ান বিশপ স্টুয়ার্ট উইলিয়ামস প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ব্যারিংটন ব্রাউন (ইংরেজি) ক্রিকেটআর্কাইভে ব্যারিংটন ব্রাউন (সদস্যতা প্রয়োজনীয়) (ইংরেজি)
কার্ল টাকেট

কার্ল ম্যাকআর্থার টাকেট (ইংরেজি: Carl Tuckett; জন্ম: ১৮ মে, ১৯৭০) চার্লসটাউন এলাকায় জন্মগ্রহণকারী ওয়েস্ট ইন্ডিয়ান আম্পায়ার ও সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন কার্ল টাকেট। ১৯৯৪-৯৫ মৌসুম থেকে ২০০৪ সাল পর্যন্ত কার্ল টাকেটের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কার্ল টাকেট। ৮ এপ্রিল, ১৯৯৮ তারিখে পোর্ট অব স্পেনে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি। অংশগ্রহণকৃত একমাত্র ওডিআইয়ে ৮ ওভারে ২/৪১ বোলিং পরিসংখ্যান গড়েন। ৮ এপ্রিল, ১৯৯৮ তারিখে কুইন্স পার্ক ওভালে অনুষ্ঠিত সফরকারী ইংল্যান্ড দলের বিপক্ষে খেলায় তিনি অ্যালেক স্টুয়ার্ট ও গ্রেইম হিকের উইকেট লাভ করেন। ক্রিকেট খেলা থেকে অবসর গ্রহণের পর আম্পায়ারিত্বের দিকে ধাবিত হন কার্ল টাকেট। এপ্রিল, ২০১৫ সালে সফররত ইংরেজ একাদশের বিপক্ষে সেন্ট কিটস আমন্ত্রিত একাদশের মধ্যকার খেলা পরিচালনা করেন। নভেম্বর, ২০১৫ সালে প্রথম-শ্রেণীর রিজিওন্যাল ফোর ডে কম্পিটিশনে লিওয়ার্ড আইল্যান্ডস বনাম ত্রিনিদাদ ও টোবাগোর প্রথম-শ্রেণীর খেলায় প্রথমবারের মতো আম্পায়ারের দায়িত্ব পালন করেন। অক্টোবর, ২০১৬ সালে আইসিসি বিশ্ব ক্রিকেট লীগ চতুর্থ বিভাগের খেলা পরিচালনার লক্ষ্যে আটজন আম্পায়ারের অন্যতম হিসেবে মনোনীত হন। "England tour of West Indies, Tour Match: St Kitts Invitational XI v England XI at Basseterre, Apr 6-7, 2015"। CricInfo। সংগ্রহের তারিখ ৮ এপ্রিল ২০১৫।  Carl Tuckett as umpire in first-class matches – CricketArchive. Retrieved 24 February 2016. "Los Angeles gets ready to host ICC WCL Division 4 event"। International Cricket Council। ২১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।  রল লুইস নিল ম্যাকগারিল প্রথম-শ্রেণীর ক্রিকেট দলসমূহের বর্তমান তালিকা ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে কার্ল টাকেট (ইংরেজি) ক্রিকেটআর্কাইভে কার্ল টাকেট (সদস্যতা প্রয়োজনীয়) (ইংরেজি)
নারীসঙ্গীত

নারীসঙ্গীত হল নারীদের সম্পর্কে তৈরি, নারীদের দ্বারা তৈরি এবং নারীদের জন্য তৈরি সঙ্গীত। সঙ্গীতের এই ঘরানাটি দ্বিতীয় তরঙ্গের নারীবাদী আন্দোলনের পাশাপাশি শ্রম, নাগরিক অধিকার এবং শান্তি আন্দোলনের একটি সাংগীতিক প্রকাশ হিসাবে আত্মপ্রকাশ করেছিল। মার্কিন যুক্তরাষ্ট্রে এই আন্দোলনটি শুরু হয়েছিল ক্রিস উইলিয়ামসন, মেগ ক্রিশ্চিয়ান এবং মার্গি অ্যাডাম প্রমুখ সমকামী মহিলাদের দ্বারা। এছাড়াও জড়িত ছিলেন আফ্রিকান-আমেরিকান সঙ্গীতশিল্পী লিন্ডা টিলারি, মেরি ওয়াটকিন্স, জেন অ্যাভেরি, শান্তিকর্মী হলি নিয়ার এবং বার্নিস জনসন রেগন ‌ও তার দল সুইট হানি ইন দ্য রকের কর্মীরা। নারীসঙ্গীত বলতে এই আন্দোলন ছাড়াও সঙ্গীতের একটি বিস্তৃত শিল্পকে বোঝায় যেখানে স্টুডিও সঙ্গীতশিল্পী, প্রযোজক, শব্দপ্রকৌশলী (সাউন্ড ইঞ্জিনিয়ার), প্রাযুক্তিক (টেকনিশিয়ান), পুনর্গায়েন শিল্পী, পরিবেশক, প্রচারক এবং উৎসব সংগঠক হিসেবে মহিলা শিল্পীরা অন্তর্ভুক্ত থাকে। প্রথমদিকে নারীসঙ্গীত বিভিন্ন রূপে এসেছিল, তবে প্রত্যেকেই সঙ্গীতকে এমন কিছু হিসাবে দেখে যা জীবনকে প্রকাশ করে। রুথ সলির মতে, নারীবাদী সঙ্গীতের সূত্রপাত ধর্ম থেকে হয়েছিল। তিনি আরও বলেছিলেন যে এই ধরনের সঙ্গীত বরাবরই সৃজনশীলভাবে বাধার মুখে পড়েছিল এবং বছরের পর বছর ধরে পরিবর্তিত সাংস্কৃতিক মানগুলোকে মানসম্মতভাবে উৎপাদনকে কঠিন করে তুলেছিল। সলির গবেষণায় দেখা গেছে যে সঙ্গীতের এই প্রাথমিক রূপটি আরও কিছু বিখ্যাত সঙ্গীতজ্ঞ বিশেষত বেটোফেন এবং বাখের সঙ্গীতের শৈল্পিক রূপের কাছাকাছি ছিল না এবং এই ধরনের নারীবাদী সঙ্গীত পুরুষদেরকে খুশী করার জন্যই তৈরি করা হয়েছিল। ১৯৭৩ সালে শিল্পী মেগ ক্রিশ্চিয়ানসহ অন্যান্যদের সম্মিলিত প্রয়াসে অলিভিয়া রেকর্ডস নামের প্রথম নারীসঙ্গীত রেকর্ড লেবেলটি তৈরি করা হয়েছিল। ডাকযোগে সফলভাবে বিক্রি হওয়ার পর একটি একক সঙ্গীত দিয়ে শুরু করে অলিভিয়া রেকর্ডস মেগ ক্রিশ্চিয়ানের আই নো ইউ নো এবং ক্রিস উইলিয়ামসনের দ্য চেঞ্জার অ্যান্ড দ্য চেঞ্জড শিরোনামের অ্যালবাম দুটি মুক্তি দিতে সক্ষম হয়েছিল। তখন দ্য চেঞ্জার অ্যান্ড দ্য চেঞ্জড ছিল কোনও একক লেবেলে সর্বকালের সেরা বিক্রি হওয়া অ্যালবামগুলোর মধ্যে একটি । তাছাড়া এটি ছিল সম্পূর্ণরূপে নারীদের দ্বারা তৈরি প্রথম এলপি রেকর্ড। "চেঞ্জার" হল নারীসঙ্গীত ঘরানা থেকে বেরিয়ে আসা সর্বকালের সেরা বিক্রি হওয়া অ্যালবাম। Lont, Cynthia (১৯৯২)। "Women's Music: No Longer a Small Private Party"। Rockin' the Boat: Mass Music & Mass Movements.। South End Press। আইএসবিএন 978-0-89608-427-8।  পেরিয়ানো, জুদিথ (২০০১)। "গার্লস উইথ গিটার্স অ্যান্ড আদার স্ট্র্যাঞ্জ স্টোরিস"।  Mosbacher, Dee (২০০২)। Radical Harmonies (Documentary)। Woman Vision। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hayes, Eileen M. (২০১০)। Songs in Black and Lavender: Race, Sexual Politics, and Women's Music। University of Illinois Press। আইএসবিএন 978-0-252-03514-2।  Aquila, R. (২০০০)। That old-time rock & roll: a chronicle of an era, 1954-1963। University of Illinois Pres। পৃষ্ঠা 114–116, 234। আইএসবিএন 978-0-252-06919-2।  Everett, W. (২০০৮)। The foundations of rock: from "Blue suede shoes" to "Suite : Judy blue eyes"। Oxford University Press। পৃষ্ঠা 366। আইএসবিএন 978-0-19-531023-8।  Koskoff, Ellen (১৯৮৯)। Women and Music in Cross-Cultural Perspective। Greenwood Press। আইএসবিএন 978-0-252-06057-1।  জাতীয় নারীসঙ্গীত উৎসবের অফিসিয়াল সাইট ওহাইও লেসবিয়ান উৎসবের অফিশিয়াল সাইট গোল্ডেনরোড সঙ্গীতের অফিসিয়াল সাইট রোড ওয়ার্ক আর্কাইভ অনলাইন
ম্যাট কোহেন

ম্যাট কোহেন (১৯৪২-১৯৯৯) কানাডার গুরুতপূর্ণ ঔপন্যাসিক, ছোটগল্পকার, শিশুতোষ গ্রন্থের লেখক। ম্যাটের আরেক নাম টেডি জ্যাম। এই ছদ্মনামে তিনি শিশু ও কিশোরতোষ বইগুলো লিখেছেন। তাঁর জন্ম কানাডার অন্টারিও প্রদেশের কিংস্টন শহরে। তার লেখা নিরীক্ষামূলক উপন্যাসগুলো প্রকাশিত হয় ষাটের দশকের শেষ দিকে। ১৯৭৪ সালে প্রকাশিত ম্যাটের প্রথম উপন্যাস দ্য ডিসইনহেরিটেড তার সাহিত্য-শক্তির উল্লেখযোগ্য বহিঃপ্রকাশ। বছরের হিসেব করলে দেখা যাবে ম্যাট কোহেনের সাহিত্য-চর্চার কাল ঠিক ত্রিশ বছর। মোট ত্রিশটি গ্রন্থ রচনা করেছেন সাতান্ন বছর বয়সে। অনেকগুলো গ্রন্থই যথেষ্ট সমাদৃত হয়েছিল কানাডীয় সাহিত্যের বর্তমান সময়ের পুরোধা ব্যক্তিদের দ্বারাও। ১৯৭৯ এবং ১৯৯৭ সালে তার নাম নমিনেশন পেলেও তিনি বিজয়ী হন নি। শেষ উপন্যাস এলিজাবেথ অ্যান্ড আফটার (১৯৯৯) এর জন্যেই ম্যাট কোহেন গভর্নর জেনারেল সাহিত্য পুরস্কার পান। ম্যাটের ঝুলিতে ছোটগল্প গ্রন্থের সংখ্যাও কম নয়—মোট এগারোটি। ২০০২ সালে টরেন্টো থেকে প্রকাশিত হয়েছিল আনকমন গ্রাউন্ড : অ্যা সেলিব্রেশন অব ম্যাট কোহেন। সে সংকলনে রয়েছে ম্যাটকে নিয়ে কানাডীয় সাহিত্যের সকল মহীরুহদের স্মৃতি ও মূল্যায়ন। করসোনিলফ (১৯৬৯) জনি ক্রাকেল সিঙস (১৯৭১) ডিসইনহেরিটেড (১৯৭৪) উডেন হান্টার্স (১৯৭৫) দ্য কালারস অব ওয়ার (১৯৭৭) দ্য সুইট সেকেন্ড সামার অব কিটি মেলোন (১৯৭৯) ফ্লাওয়ার্স অব ডার্কনেস (১৯৮১) দ্য স্প্যানিশ ডক্টর (১৯৮৪) নাদিন (১৯৪৭) ইমোশনাল অ্যারিথমেটিক (১৯৯০) ফ্রুড : দ্য প্যারিস নোটবুকস (১৯৯১) দ্য বুকসেলার (১৯৯৩) লাস্ট সিন (১৯৯৭) এলিজাবেথ অ্যান্ড আফটার (১৯৯৯) ‘টাইপিং : অ্যা লাইফ ইন ২৬ কিইস’ (২০০০) ম্যাট কোহেনের সাহিত্যযাত্রা প্রসঙ্গে ‘সালেম ট্রিলজি’র প্রসঙ্গ বারবার উচ্চারিত হয়। অন্টারিওর এক কাল্পনিক শহরের নাম সালেম যেখানে তিনি তার এই ধারার উপন্যাসগুলোর প্রেক্ষিত বানিয়েছেন। সালেমকে প্রেক্ষাপট করে ম্যাটের লেখা উপন্যাসগুলো হলো পূর্বোল্লিখিত দ্য ডিজইনহেরিটেড, দ্য কালারস অব ওয়ার, দ্য সুইট সেকেন্ড সামার অব কিটি মেলোন এবং ফ্লাওয়ার্স অব ডার্টনেস। কাল্পনিক এই শহরের নামকরণটি এসেছে ‘জেরুজালেম’ শব্দের শেষ অংশ থেকে। সাথে এসেছে ইহুদি ইতিহাস ও অতীতের কথাও। গভর্নর জেনারেল সাহিত্য পুরস্কার [১৯৯৯] "ম্যাট কোহেনের দুঃখ"। porospor.info। [স্থায়ীভাবে অকার্যকর সংযোগ]
নারীদের অপরাধভীতি

নারীদের অপরাধভীতি বা নারীদের অপরাধের ভয় বলতে প্রকৃতরূপে নির্যাতিত হবার চেয়ে অপরাধের শিকার হওয়ার ভীতিকে বোঝায়। যদিও অপরাধের ভয় নারী-পুরুষ সকলের জন্য উদ্বেগজনক, তবুও অবিচ্ছিন্নভাবে দেখা গেছে যে সারা বিশ্বের নারীরা পুরুষদের তুলনায় অনেক বেশি পরিমাণে অপরাধের ভীতিতে ভোগে। যদিও বেশিরভাগ জায়গা এবং অপরাধের ক্ষেত্রে পুরুষদের প্রতিই প্রকৃত নির্যাতনের হার বেশি। অপরাধভীতি অবস্থাটি অপরাধের শিকার হওয়ার ঝুঁকির সাথে সম্পর্কিত কিন্তু দুটি এক নয়; সুনির্দিষ্ট অপরাধের উল্লেখ না করে অপরাধের ভয়কে সাধারণীকরণ করা যেতে পারে এবং অনুমানকৃত ঝুঁকিটিকে একটি জনতাত্ত্বিক সাংখ্যমান হিসাবেও বিবেচনা করা যেতে পারে যা অপরাধভীতিতে ভূমিকা রাখে। অপরাধ ঘটার ঝুঁকি এবং ভয় দুটিই নারীদের মাঝে বেশি পরিমাণে থাকে। নারীদের দৈনন্দিন জীবনে অপরাধভীতি নেতিবাচক প্রভাব ফেলতে পারে, যেমন- তাদের পরিবেশগত গতিশীলতা হ্রাস করা। গবেষণায় দেখা গেছে যে নারীরা কিছু নির্দিষ্ট আচরণ যেমন: রাতে একা একা চলাফেরা করা এড়াতে চান, কারণ তাঁরা অপরাধের আশঙ্কা করেন। কিন্তু যদি তাঁরা নিরাপদ বোধ করেন তবে এই কাজে তাঁরা স্বাচ্ছন্দ্য বোধ করে থাকেন। নারীদের অপরাধভীতি সম্পর্কিত কারণগুলোর বিষয়ে সামাজিক বিজ্ঞানীদের বিভিন্ন মতামত রয়েছে। কেউ কেউ যুক্তি দেখিয়েছেন যে নারীদের তীব্র অপরাধভীতি হয় পুরুষদের তুলনায় নারীর শারীরিক দুর্বলতার কারণে, যদিও নারীবাদীগণ সাধারণত এই সাধারণীকরণকে প্রতিহত করেন এবং প্রায়শই বৃহত্তর সামাজিক বিষয়গুলোকে কারণ হিসেবে দেখানোর চেষ্টা করেন। যেহেতু ধর্ষণমূলক নির্যাতন এখন পর্যন্ত সবচেয়ে বেশি ঘটা লিঙ্গজনিত অপরাধ, তাই কিছু নারীবাদী বিদ্বান পরামর্শ দিয়েছেন যে ধর্ষণভীতি নারীদের অপরাধভীতির সর্বাধিক গুরুত্বপূর্ণ এবং অনন্য কারণ। এমনকি তাঁরা বলেন যে ধর্ষণভীতিই আসলেই নারীদের অপরাধভীতি। Stanko, Elizabeth A. (১৯৯৫)। "Women, Crime, and Fear"। The Annals of the American Academy of Political and Social Science। 539: 46–58। এসটুসিআইডি 145294697। জেস্টোর 1048395। ডিওআই:10.1177/0002716295539001004।  Britton, Dana (২০১১)। The Gender of Crime। Lanham, MD: Rowman & Littlefield। পৃষ্ঠা 90। আইএসবিএন 978-1-4422-0970-1।  Snedker, Karen A. (২০১৫)। "Neighborhood Conditions and Fear of Crime A Reconsideration of Sex Differences"। Crime & Delinquency (ইংরেজি ভাষায়)। 61 (1): 45–70। আইএসএসএন 0011-1287। এসটুসিআইডি 145568221। ডিওআই:10.1177/0011128710389587।  Addington, Lynn A. (২০০৯)। "Fear of Crime and Perceived Risk"। Oxford Bibliographies Online Datasets। ডিওআই:10.1093/obo/9780195396607-0051।  Keane, Carl (১৯৯৮)। "Evaluating the Influence of Fear of Crime as an Environmental Mobility Restrictor on Women's Routine Activities"। Environment and Behavior (ইংরেজি ভাষায়)। 30 (1): 60–74। এসটুসিআইডি 144421329। ডিওআই:10.1177/0013916598301003।  Skogan, Wesley G.; Maxfield, Michael G. (১৯৮১)। Coping with Crime: Individual and Neighborhood Reactions। Sage Library of Social Research 124। Beverly Hills, CA: Sage Publications। আইএসবিএন 978-0-8039-1632-6।  Warr, Mark (১৯৮৪)। "Fear of Victimisation: Why Are Women and the Elderly More Afraid?"। Social Science Quarterly (65): 681–702।  Gordon, Margaret T.; Riger, Stephanie (১৯৮৯)। The Female Fear। New York: The Free Press। আইএসবিএন 978-0-02-912490-1।
হ্যারল্ড সনি লাডো

হ্যারল্ড সনি লাডো (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস নো পেইন লাইক দিস বডি। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে। ২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫] তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়। নো পেইন লাইক দিস বডি (১৯৭২) ইয়েসটারডেজ (১৯৭৩) ডেনিস লী অকাল প্রয়াত বন্ধু হ্যারল্ডকে নিয়ে দীর্ঘ এক কবিতা লিখলেন। ১৯৭৬ সালে সেটি দ্য ডেথ অব হ্যারল্ড লাডো নামে পুস্তিকা আকারে প্রকাশিত হয়। কবি ও লেখক পিটার সাচ লিখলেন দীর্ঘ এক রচনা। প্যানক্যারিবিয়ান ডট কমে বর্তমানে লভ্য সে রচনাটির নাম '‘দ্য শর্ট লাইফ অ্যান্ড সাডেন ডেথ অব হ্যারল্ড লাডো’'। "ক্যানলিটের অগ্রণী পুরুষ অকালপ্রয়াত অভিবাসী : হ্যারল্ড সনি লাডো"। porospor.info। [স্থায়ীভাবে অকার্যকর সংযোগ]
ফকল্যান্ড দ্বীপপুঞ্জ ফুটবল দল

ফকল্যান্ড দ্বীপপুঞ্জ জাতীয় ফুটবল দল (ইংরেজি: Falkland Islands national football team) হচ্ছে আন্তর্জাতিক ফুটবলে ফকল্যান্ড দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফকল্যান্ড দ্বীপপুঞ্জ ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনমেবলের সদস্যপদ লাভ করেনি। ২০০১ সালের ৮ই জুলাই তারিখে, ফকল্যান্ড দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে ফকল্যান্ড দ্বীপপুঞ্জ আইল অব ম্যানের কাছে ৯–০ গোলের ব্যবধানে পরাজিত হয়েছে। বর্তমানে এই দলের ম্যানেজারের দায়িত্ব পালন করছেন ইয়ান বেটস। ফিফা এবং কনমেবলের সদস্যপদ না থাকার ফলে ফকল্যান্ড দ্বীপপুঞ্জ এপর্যন্ত একবারও ফিফা বিশ্বকাপ এবং কোপা আমেরিকা অংশগ্রহণ করতে পারেনি। বেন হোলেস, লুক ক্লার্ক, ওয়েইন ক্লেমেন্ট, রাফায়েল মোরালেস এবং ডেকলান বোনারের মতো খেলোয়াড়গণ ফকল্যান্ড দ্বীপপুঞ্জের জার্সি গায়ে মাঠ কাঁপিয়েছেন। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফকল্যান্ড দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে ফকল্যান্ড দ্বীপপুঞ্জের সর্বোচ্চ অবস্থান হচ্ছে ২২২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "When Saturday Comes – Military tactics"। Wsc.co.uk। ২০১২-০৭-০৯। সংগ্রহের তারিখ ২০১৫-০৩-১১।  "When Saturday Comes – The football archipelago"। Wsc.co.uk। ২০১১-০৬-২৫। ২০১৭-০৯-১৪ তারিখে মূল থেকে আর্কাইভ করা। সংগ্রহের তারিখ ২০১৫-০৩-১১।  দাপ্তরিক ওয়েবসাইট (ইংরেজি)
ব্রিটিশ ভার্জিন দ্বীপপুঞ্জ জাতীয় ফুটবল দল

ব্রিটিশ ভার্জিন দ্বীপপুঞ্জ জাতীয় ফুটবল দল (ইংরেজি: British Virgin Islands national football team) হচ্ছে আন্তর্জাতিক ফুটবলে ব্রিটিশ ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ব্রিটিশ ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের সালের ১০ই মে তারিখে, ব্রিটিশ ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; সেন্ট কিট্‌স ও নেভিসের ব্যাসতেয়ারে অনুষ্ঠিত উক্ত ম্যাচে ব্রিটিশ ভার্জিন দ্বীপপুঞ্জ কেইম্যান দ্বীপপুঞ্জের কাছে ২–১ গোলের ব্যবধানে পরাজিত হয়েছে। ৩,০০০ ধারণক্ষমতাবিশিষ্ট এও শিরলি রিক্রিয়েশন গ্রাউন্ডে নেচার বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রিটিশ ভার্জিন দ্বীপপুঞ্জের টরটোলায় অবস্থিত। বর্তমানে এই দলের ম্যানেজারের দায়িত্ব পালন করছেন জন রাইলি এবং অধিনায়কের দায়িত্ব পালন করছেন লাইফ রানিং ঈগলসের রক্ষণভাগের খেলোয়াড় ত্রয় সেসার। ব্রিটিশ ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ব্রিটিশ ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি। ফিলিপ গ্রাহাম, ড্যানিয়েল গিলফোর্ড, জশুয়া বার্টি, ত্রয় সেসার এবং অ্যাভনডেল উইলিয়ামসের মতো খেলোয়াড়গণ ব্রিটিশ ভার্জিন দ্বীপপুঞ্জের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০০ সালের মার্চ মাসে প্রকাশিত র‌্যাঙ্কিংয়ে ব্রিটিশ ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৬০তম) অর্জন করে এবং ২০১৯ সালের অক্টোবর মাসে প্রকাশিত র‌্যাঙ্কিংয়ে তারা ২০৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ব্রিটিশ ভার্জিন দ্বীপপুঞ্জের সর্বোচ্চ অবস্থান হচ্ছে ১৭১তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "This Week in CONCACAF History: 10-16 April"। CONCACAF.com (2011)। ২১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৬।  দাপ্তরিক ওয়েবসাইট (ইংরেজি) ফিফা-এ ব্রিটিশ ভার্জিন দ্বীপপুঞ্জ জাতীয় ফুটবল দল ওয়েব্যাক মেশিনে আর্কাইভকৃত ১৩ জুন ২০১৮ তারিখে (ইংরেজি) কনকাকাফ-এ ব্রিটিশ ভার্জিন দ্বীপপুঞ্জ জাতীয় ফুটবল দল ওয়েব্যাক মেশিনে আর্কাইভকৃত ৭ জুলাই ২০১৯ তারিখে (ইংরেজি)